मॉडल स्कूल के बच्चों ने मंदिराें का इतिहास जाना
बांसवाड़ा| मॉडलस्कूल हिम्मतसिंह का गढ़ा के विद्यार्थियों ने दो दिवसीय शैक्षिक भ्रमण के तहत अरथूना के प्राचीन मंदिरों का अवलोकन किया। जहां पर विद्यार्थियों ने प्राचीन मंदिरों के इतिहास का संकलन किया, तो साथ ही इन मंदिरों के स्कैच बनाकर अपनी भ्रमण पुस्तिका में नोटेड किया।
संस्थाप्रधान किशन सिंह चौधरी ने बताया कि पुरातत्व की नगरी अरथूना जाने के लिए बच्चे उत्साहित थे। इसके साथ ही मयूर मिल माेरड़ी में विद्यार्थियों ने कपड़ा बनने की जानकारी हासिल की। माेरडी शाखा के एसएन सिंह ने विद्यार्थियों को धागे से लेकर कपड़ा तैयार होने तक की स्थिति से प्रेक्टिकल अवगत कराया। त्रिनेत्र सीमेंट फैक्ट्री पर पत्थर से लेकर सीमेंट बनने और पैकिंग की पूरी जानकारी और प्रोसेस को प्रत्यक्ष देखा। जहां पर वजवाना स्कूल के प्रिंसिपल महेंद्र समाधिया ने विद्यार्थियों को मार्गदर्शन दिया गया। लौटते वक्त बांसवाड़ा के सांई बाबा मंदिर, कागदी पिकअप वियर का भ्रमण किया। इस मौके पर मनहर सोनी, गोविंद पाटीदार, किरण मीणा, पिंकी अहेरिया, राजेंद्र बामणिया, राजेश राठौड़, जिग्नेश त्रिवेदी, ज्योति व्यास, छगन निनामा आदि मौजूद थे।
अरथूना के प्राचीन मंदिरों की जानकारी लेते मॉडल स्क्ूल के बच्चे।
hin_Deva hin_Deva hin_Deva hin_Deva